## dachser_inteligent_logistics

Tlačová správa V Bratislave, 7. 5. 2020

**DACHSER zahajuje 30. charterový let**

**Od začiatku koronavírusovej krízy, ktorá začala koncom februára, vypravila spoločnosť DACHSER Air & Sea Logistics 30 lietadiel a prepravila pre svojich zákazníkov viac ako 60 miliónov dýchacích masiek. Zásielky obsahovali aj ďalšie lekárske pomôcky, ako osobné ochranné prostriedky a rukavice. Na konci apríla DACHSER prvýkrát v histórii spoločnosti vypravil v jednom týždni osem charterových letov, vrátane troch na trase Hongkong - Los Angeles.**

*“Vďaka týmto letom môžeme našim zákazníkom ponúknuť prístup ku kapacitám pre všetky pobočky DACHSERu v USA a na rôznych miestach v Latinskej Amerike*,” hovorí Timo Stroh, vedúci globálnej leteckej prepravy v DACHSERu. DACHSER pripravuje podobné takzvané “mini” letecké chartery pre spojenie Šanghaj - Dallas, Šanghaj - Los Angeles a Hongkong - Dallas.

Pri zabezpečovaní týchto charterových letov pomáha DACHSER svojim zákazníkom v dodávkach dôležitého zdravotníckeho materiálu. Zároveň vyrovnáva pokles kapacity leteckej nákladnej dopravy, ktorá sa kvôli globálnej pandémii znížila o polovicu. Osobné lety pritom boli takmer zastavené.

**Mať svoje miesto v občianskej spoločnosti**

*"Toto sa pre DACHSER Air & Sea Logistics stalo dôležitým obchodom na inak veľmi zložitom trhu,*" hovorí p. Stroh. "*Prináša to súčasne motiváciu aj pocit spokojnosti, že robíme pre spoločnosť niečo dôležité a užitočné. Pritom si na trhu leteckej nákladnej dopravy ďalej budujeme značku DACHSER*."

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk